**Ministru kabineta noteikumu projekta „Grozījumi Ministru kabineta 2010. gada 28. decembra noteikumos Nr. 1229 „Noteikumi par šķirnes atšķirīguma, viendabīguma un stabilitātes pārbaudi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Augu šķirņu aizsardzības likuma 18. panta piektā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2010. gada 28. decembra noteikumi Nr.1229 „Noteikumi par šķirnes atšķirīguma, viendabīguma un stabilitātes pārbaudi” (turpmāk – noteikumi Nr.1229). 2018. gada 22. janvārī ir pieņemta Komisijas Īstenošanas direktīva 2018/100/ES, ar ko groza Direktīvu 2003/90/EK un Direktīvu 2003/91/EK, kurās nosaka attiecīgi Padomes Direktīvas 2002/53/EK 7. panta un Padomes Direktīvas 2002/55/EK 7. panta īstenošanas pasākumus attiecībā uz obligāti pārbaudāmajām pazīmēm un konkrētu lauksaimniecības augu sugu šķirņu un dārzeņu sugu šķirņu obligātajiem pārbaudes nosacījumiem (turpmāk – Komisijas Direktīva 2018/100/ES).Lai pārņemtu Komisijas Direktīvas 2018/100/ES prasības, noteikumu projektā tiek precizēti Kopienas Augu šķirņu biroja (turpmāk – *CPVO*) protokoli un Starptautiskās jaunu augu šķirņu aizsardzības savienības (turpmāk – *UPOV*) vadlīnijas tādām laukaugu un dārzeņu sugām kā *Pisum sativum* L. – sējas zirņi (TP 7/2 rev.2), *Poa pratensis* L. – pļavas skarene (TP 033/1), *Raphanus sativus* L. var. *oleiformis* Pers. – eļļas rutki (TP 178/1), *Glycine max* (L.) Merr. – soja (TP 80/1), *Sinapsis alba* L. – baltās sinepes (TP 179/1), *Solanum tuberosum* L. – kartupeļi (TP 23/3), *Brassica oleracea* L. – ziedkāposti (TP 45/2 rev. 2), *Brassica oleracea* L. – brokoļi (TP 151/2 rev. 2), *Brassica oleracea* L. – Briseles kāposti (rožkāposti) (TP 54/2 rev. 2), *Brassica oleracea* L. – kolrābji (TP 65/1 rev. 2), *Brassica oleracea* L. – savojas kāposti (virziņkāposti) (TP 48/3 rev. 2), *Brassica oleracea*L. – baltie un sarkanie galviņkāposti (TP 48/3 rev. 2), *Capsicum annuum* L. – paprika (TP 76/2 rev. 2), *Lactuca sativa* L. – dārza salāti(TP 13/5 rev. 2), *Pisum sativum* L. (partim) – zirņi, izņemot sējas zirņi (TP 7/2 rev. 2), *Solanum lycopersicum* L. x *Solanum habrochaites* S. Knapp & D. M. *Spooner*, *Solanum lycopersicum* L. x *Solanum peruvianum* (L.) *Mill*., *Solanum lycopersicum* L. x *Solanum cheesmaniae* (L. Ridley) *Fosberg* – tomātu potcelmi (TP 294/1 rev. 2, *Spinacia oleracea* L. – spināti (TP 55/5 rev. 2) un *Cucurbita maxima* Duchesne – lielaugļu ķirbji (TP155/1), aizstājot ar jauniem protokoliem vai vadlīnijām.Noteikumu projektā ir iekļauti arī griķi (*Fagopyrum esculentum Moench)*, kas nav minēti Komisijas Direktīvā 2018/100/ES (uz griķiem attiecas Ministru kabineta 2007. gada 13. februāra noteikumi Nr. 120 "Labības sēklaudzēšanas un sēklu tirdzniecības noteikumi"), un dilles (*Anethum graveolens* L.), uz kurām neattiecas sēklaudzēšanas normatīvie akti. Minētas sugas ir iekļautas noteikumu projektā, jo Latvijā notiek šo sugu selekcija, lai selekcionārs, kas vēlas iekļaut šķirni Latvijas augu šķirņu katalogā, zinātu, pēc kuriem *CPVO* protokoliem vai *UPOV* vadlīnijām ir jāveic šķirnes atšķirīguma, viendabīguma un stabilitātes pārbaude. No noteikumiem tiek svītrotas *Papaver somniferum* L. – miega magones (TG/166/4, 09.04.2014.), jo Latvijā atbilstoši likuma „Par narkotisko un psihotropo vielu un zāļu likumīgās aprites kārtību” 6. pantā noteiktajam tās aizliegts audzēt. Līdz ar noteikumu projekta pieņemšanu pilnībā tiks pārņemta Komisijas Direktīva 2018/100/ES. Direktīvas normas būtu jāpārņem ne vēlāk kā līdz 2018. gada 31. augustam, taču saskaņā ar Ministru kabineta 2018. gada 27. marta sēdes protokola Nr.17 46.§ 11.2. apakšpunktu tās ir jāpārņem līdz 2018. gada 1. augustam.  |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Valsts augu aizsardzības dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz selekcionāriem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina līdzšinējo administratīvo procedūru. Noteikumu projekts neuzliek papildu administratīvo slogu selekcionāriem, jo neparedz papildu informācijas sniegšanas vai uzglabāšanas pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas Direktīva 2018/100/ES. Direktīvas normas ir jāpārņem un normatīvais akts jāpieņem un jāpublicē ne vēlāk kā līdz 2018. gada 1. augustam. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas Direktīva 2018/100//ES. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **Komisijas Direktīva 2018/100/ES** |
| 1. pants | 1.2.apakšpunkts (1.pielikuma I nodaļa) | Minētā norma ir pārņemta pilnībā. | Pārņemtā norma neparedz stingrākas prasības. |
| 2. pants | 1.2.apakšpunkts (1.pielikuma II nodaļa) | Minētā norma ir pārņemta pilnībā. | Pārņemtā norma neparedz stingrākas prasības. |
| 3. pants |  | Minētā norma **paredz dalībvalstīm izvēles iespēju attiecībā par tās pārņemšanu.**  | Nav attiecināms. |
| 4. panta pirmā daļa | Nav jāpārņem, noteikts termiņš normatīvo aktu pieņemšanai un publicēšanai. | Nav attiecināms. | Nav attiecināms. |
| 4. panta otrā daļa | 2. punkts | Minētā norma ir pārņemta pilnībā. | Pārņemtā norma neparedz stingrākas prasības. |
| 4. panta trešā daļa | 1.1. apakšpunkts | Minētā norma ir pārņemta pilnībā. | Pārņemtā norma neparedz stingrākas prasības.  |
| 5. pants | Nav jāpārņem, noteikta spēkā stāšanās kārtība. | Nav attiecināms. | Nav attiecināms. |
| 6. pants | Nav jāpārņem, minēti direktīvas adresāti. | Nav attiecināms. | Nav attiecināms. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Komisijas Direktīvas 2018/100/ES 3. pantā ir paredzēta izvēles iespēja dalībvalstīm noteikt prasības attiecībā uz pārbaudēm, kas sāktas pirms 2018. gada 1. septembra. Dalībvalstis var piemērot Direktīvu 2003/90/EK un Direktīvu 2003/91 EK tajā redakcijā, kāda bija pirms grozījumu izdarīšanas ar Komisijas Direktīvu 2018/100/ES. Šī panta izvēle Latvijai nav jāpārņem, jo Latvijā laukaugu un dārzeņu sugām netiek veiktas atšķirīguma, viendabīguma un stabilitātes pārbaudes. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur valsts normatīvajos aktos noteiktās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra instrukcijai Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektu”.No Direktīvas 2018/100/ES pielikuma A daļas netiks pārņemtas dažu sugu pārbaudes vadlīnijas. Saskaņā ar Komisijas 2017. gada 16. marta Īstenošanas lēmumu 2017/478/ES, ar ko Bulgāriju, Čehiju, Dāniju, Vāciju, Igauniju, Īriju, Spāniju, Franciju, Kipru, Latviju, Lietuvu, Maltu, Nīderlandi, Poliju, Slovēniju, Slovākiju, Somiju, Zviedriju un Apvienoto Karalisti atbrīvo no pienākuma konkrētām sugām piemērot Padomes Direktīvas 66/401/EEK, 66/402/EEK, 68/193/EEK, 1999/105/EK, 2002/54/EK, 2002/55/EK un 2002/57/EK attiecīgi par lopbarības augu sēklu, graudaugu sēklu, vīnogulāju veģetatīvās pavairošanas materiāla, meža reproduktīvā materiāla, biešu sēklu, dārzeņu sēklu un eļļas augu un šķiedraugu sēklu tirdzniecību un ar kuru atceļ Komisijas Lēmumu 2010/680/ES, Latvija ir atbrīvota no tādu sugu pārņemšanas savos normatīvajos aktos, kuras nav piemērotas Latvijas klimatiskajiem apstākļiem un netiek audzētas, tāpēc arī nav pamata pārņemt Komisijas Direktīvā 2018/100/ES esošo sugu šķirņu obligāti pārbaudāmās prasības tām sugām, kuras neaudzē Latvijā. Atbrīvojums attiecas uz tādām sugām kā *Agrostis canina* L. – suņu smilga (TG/30/6, 12.10.1990.), *Bromus catharticus* Vahl – akotu lāčauza, *Bromus sitchensis* Trin. – Sitkas lāčauza (TG/180/3, 04.04.2001.), *Medicago doliata* Carmign – taisndzeloņu lucerna (TG 228/1, 05.04.2006.), *Medicago italica* (Mill.) Fiori – Itālijas lucerna (TG 228/1, 05.04.2006.), *Medicago littoralis* Rohde ex Loisel. – piekrastes lucerna (TG 228/1, 05.04.2006.), *Medicago lupulina* L. – apiņu lucerna (TG 228/1, 05.04.2006.), *Medicago murex* Willd. – dzeloņainā lucerna (TG 228/1, 05.04.2006.), *Medicago polymorpha* L. – zobainā lucerna (TG 228/1, 05.04.2006.), *Medicago rugosa* Desr. – krokainā lucerna (TG 228/1, 05.04.2006.), *Medicago scutellata* (L.) Mill. – vairoga lucerna (TG 228/1, 05.04.2006.), *Medicago truncatula* Gaertn. – nošķeltā lucerna (TG 228/1, 05.04.2006.), *Arachis hypogea* L. – zemesrieksti (TG/93/3, 09.04.2014.), *Carthamus tinctorius* L. – saflors (TP/134/3, 12.10.1990.), *Gossypium spp*. – kokvilna (TP/88/1, 19.04.2016.), *Oryza sativa* L. – rīsi (TP/16/3, 01.10.2015.), *Sorghum bicolor* (L.) Moench – sorgo (TG/122/4, 25.03.2015.), *Sorghum sudanense* (Piper) Stapf. – Drumonda sorgo/Sudānas zāle (TG/122/4, 25.03.2015.), *Sorghum bicolor* (L.) Moench x *Sorghum sudanense* (Piper) Stapf – hibrīdi, kas radušies, krustojot *Sorghum bicolor* un *Sorghum sudanense* (TG/122/4, 25.03.2015.). |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts satur tehniska rakstura normu grozījumus, tāpēc to nav nepieciešams saskaņot ar sabiedriskajām organizācijām. |
| 2. | Sabiedrības līdzdalība projekta izstrādē | Informācija par noteikumu projektu 2018. gada 17. maijā tika ievietota Zemkopības ministrijas tīmekļvietnes www.zm.gov.lv sadaļā „Sabiedriskā apspriešana”. |
| 3. | Sabiedrības līdzdalības rezultāti | Par tīmekļvietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpildi nodrošinās Zemkopības ministrijas padotībā esošais Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministra p.i. Uldis Augulis

Zemkopības ministrijas valsts sekretāre Dace Lucaua

Magone 67027258

ilze.magone@zm.gov.lv